เวลาอากาศร้อนจะมีอาการคันยิบๆที่ตัวออกไปทางเจ็บมากกว่า(เหมือนเอาเข็มมาจิัม) ตอนแรกเป็นแค่บนหัวแต่ช่วงนี้เป็นที่ตัวมากกว่าครับ แต่บางครั้งเหงื่อออกก็ไม่เป็นอะไรครับ ต้องรักษาหรือทำยังไงได้บ้างครับ พยายามไม่ให้เหงื่อออกแล้วแต่บางครั้งก็ช่วยไม่ได้อยู่ดีครับ
สวัสดีค่ะ อาการคันยิบๆไปทั่วตัวตอนอากาศร้อนดังกล่าวมานั้น อาจจะเป็นภาวะปกติที่เกิดจากการอยู่ในสภาพแวดล้อมดังกล่าว หรืออาจมีสาเหตุมาจาก ความผิดปกติของการทำงานของต่อมไร้ท่อ ปลายเส้นประสาทอักเสบจากการกดทับหรือการขาดวิตามินบางชนิด โรคไทรอยด์ทำงานมากผิดปกติ เป็นต้นซึ่งไม่แน่ใจว่าอาการดังกล่าวนั้นจะออกไปทางโรคใด ถ้ามีอาการเป็นมากผิดปกติ เจ็บๆคัน ยิบอยู่ตลอดเวลา แม้อากาศปกติดีแล้วนั้น ควรไปพบแพทย์เพื่อตรวจเพิ่มเติม เบื้องต้นอยู่ในที่ที่อากาศถ่ายเทดี ใส่เสื้อผ้าระบายอากาศได้ดี ไม่อับชื้น